
VJERAN PAS I = 


Pas je spavao, ali je kao 1 uvijek bio na oprezu žmirka- 
jući na jedno oko. Noć je bila tamna, ali ne za psa. 
Kad odjednom, evo lopova; tiho preskoči plot, dođe do 
psa i baci preda nj velik komad kruha. 
Pas nacćuli uši, pogleda kruh, zatim lopova i pomisli: 
»Želiš mi napuniti usta da ne lajem.« 
I zalaje što je mogao jače. 
Kad je gospodar došao, lopov je već bio daleko. 

ORAO I VRANA 


Jednog dana kralj visina odleti k moru u potrazi za 
dobrom ribom za svoje ptiće. Dugo je kružio nad valovima 
i napokon ugleda tamnu mrlju pod vodom 1 baci se na 
plijen. Snažnim kljunom uhvati veliku ribu. Odnese je na 
obalu i poče je komadati snažnim udarcima kljuna, ali 
iako se silno trudio, nije mogao probiti čvrste riblje ljuske. 

Vrana koja je letjela u blizini, ugleda uzaludne orlove 

napore 1 reče: 
— Nećeš uspjeti kljunom. Vidjela sam već mnogo puta kako 
to orlovi uzalud rade. Neki iskusan orao je to znao i bacio 
je ribu s visoke stijene. Riba se razbila i orao je mogao 
ptićima odnijeti hranu. 

Orao, držeći da je to dobar savjet, uzleti na stijenu 1 
baci ribu. Riba se zaista razbi, ali vrana koja je dolje 
čekala zgrabi plijen i odnese ga. 








VUK I JANJE 


Janje ožedni i ode k potoku. Tek što je počelo piti, 
ugleda u vodi odraz vuka 1 silno se prestraši. 

Skupi hrabrost i podigne pogled: malo iznad njega vuk 
je mirno pio 1z potoka. 

Zatim i vuk podigne njušku, pogleda janje 1 reče: 

— Što mi mutiš vodu koju pijem! 

Janje ponovno zadrhta, ali odgovori: 

— Kako mogu mutiti vodu koju piješ kad voda teče od 
tebe prema meni? 

Vuk se nasmije: 

— Prije šest mjeseci si me ogovaralo! 

— Ali prije šest mjeseci nisam se još ni rodilo. 
— Onda me tvoj otac ogovarao — poviče vuk 1 pojede 
janje. | 
Takvi su silnici. 

















JELEN I VOLOVI 


Bježeći šumom pred lovcima, jelen je očajnički tražio 
sklonište. Dotrči tako do nekog imanja. Ugleda staju, 
uleti unutra i zamoli volove da ga zaštite 1 sakriju. 

_— Što se nas tiče, možeš mirno tu ostati, ali da znaš da 
mi nismo gospodari. Ako dođe gazda neće ti biti ništa bolje 
nego što bi ti bilo da su te uhvatili lovci — odgovori jedan 
od volova. 

— Nakon tolike trke — reče jelen — tako sam umoran 
da ne mogu ni koraka dalje. Sakrijte me! 

Volovi su mu savjetovali da se sakrije ispod sijena koje 
im je bilo prostrto za jelo, 1 jelen posluša. 

Činilo se da je sve u redu, ali sat kasnije dođe u staju 
sluga noseći novo sijeno i slučajno ne opazi rogove koji su 
jelenu stršili 1z sijena. | 

— Vidite — reče jelen, tek što je sluga izašao — ne vidim 
se ispod sijena. 

— Nemoj se zavaravati — odgovori jedan vol. — Sluga 
nije isto što i gospodar. Ako gospodar dođe, nećeš umaći 
njegovu pažljivom pogledu. 

Nisu ni završili razgovor kad u staju uđe gospodar. Po- 
gleda sijeno i reče: 

— Što? Moji volovi ne jedu više? Približi se jaslama 1 u - 


gleda jelenove rogove; zgrabi jelena 1 izvuče ga iz skloništa. 


— Vidi, vidi, sretna li slučaja! 
I ne oklijevajući, odvede jelena i ubije ga. 


TAŠTA MAJMUNICA 


Neka majmunica imala majmunčića koji nije bio ni 
suviše lijep, ni suviše ružan. Kao što se događa mnogim 
majkama, njoj se sviđao i držala je da je ljepši od sviju. 
Ali nije se zadovoljavala da sama uživa u ljepoti svoga sina, 
već je odlazila među drugarice pokazujući ga: 

— Gledajte, kako imam lijepog sina. Nije nikad bilo 
ljepšeg majmunčića od moga. 

Naravno, druge su se majmunice smijale znajući da je 
majmunčić poput svih ostalih. 

A _majmunica se razljuti, okrene leđa svojim prijatelji- 
cama 1 ode pokazati majmunčića lavu, kralju šume. 

Kada je lav vidio majmunčića i začuo majčine pohvale, 
odgovori: 

— Da se tebi sviđa, to je prirodno, ali meni se ne sviđa. 
Draži mi je moj lavić. I ako me hoćeš poslušati, savjetovao 
bih ti da suviše ne pokazuješ majmunčića da te ne snađe 
kakvo zlo. Majmunica ostavi lava ljuća nego ikada. Srete 
medvjeda koji joj reče: 

— Oh! kako imaš lijepog sina! 

Zamislite majmuničinu radost! Napokon je netko primi- 
jetio kako je njezin sin lijep. 

— Zar ne da je lijep? — zapita medvjeda. 

— Oh! Prelijep. Daj da ga vidim. Rado bih ga poljubio. 
Majmunica mu ga pruži, a medvjed otvori gubicu i proguta 


majmunčića u jednom zalogaju, ostavivši jadnu majku da 
tuguje. 

